Document ID: 32001R2511

Komisijos reglamentas (EB) Nr. 2511/2001,
2001 m. gruodžio 20 d.
iš dalies keičiantis Tarybos reglamentą (EB) Nr. 32/2000, siekiant išplėsti Bendrijos tarifines kvotas džiuto ir kokoso pluošto produktams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 32/2000, atidarantį ir numatantį Bendrijos tarifinių kvotų, priimtų GATT rėmuose, bei tam tikrų kitų Bendrijos tarifinių kvotų administravimą ir nustatantį išsamias kvotų pritaikymo taisykles bei panaikinantį Tarybos reglamentą (EB) Nr. 1808/95 [1], ypač į 9 straipsnio 1 dalies b punkto antrą įtrauką,
kadangi:
(1) Laikantis pasiūlymo, kurį padarė Jungtinių Tautų Konferencijoje dėl Prekybos ir Plėtros (Unctad) ir kartu su savo bendrųjų preferencijų sistema (GSP), Bendrija 1971 m. įvedė tarifines preferencijas džiuto ir kokoso pluošto produktams, kurių kilmės šalis yra tam tikros besivystančios šalys; šios preferencijos įgavo laipsnišką Bendrojo muitų tarifo muitų mažinimo ir nuo 1978 m. iki 1994 m. gruodžio 31 d. visiško šių mokesčių sustabdymo tendenciją.
(2) 1995 m. sausio 1 d. įsigaliojus naujai GSP sistemai, Bendrija greta GATT Tarybos reglamentu (EB) Nr. 764/96 [2] su pakeitimais, padarytais Reglamentais (EB) Nr. 1401/98 [3] ir (EB) Nr. 32/2000, atidarė autonomines nulinio muito Bendrijos tarifines kvotas tam tikriems džiuto ir kokoso pluošto produktams iki 2001 m. gruodžio 31 d. Kadangi Tarybos reglamentu GSP sistema bus pratęsta iki 2004 m. gruodžio 31 d., susitarimas dėl džiuto ir kokoso pluošto produktų taip pat turėtų būti pratęstas iki 2004 m. gruodžio 31 d.
(3) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Frazė eilės numeriams 09.0107, 09.0109 ir 09.0111, Reglamento (EB) Nr. 32/2000 III priedo penktoje skiltyje ("Kvotos laikotarpis") "nuo 2000 1 1 iki 2000 12 31 ir nuo 2001 1 1 iki 2001 12 31" pakeičiama fraze "nuo 2002 1 1 iki 2002 12 31, nuo 2003 1 1 iki 2003 12 31 ir nuo 2004 1 1 iki 2004 12 31".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gruodžio 20 d.

Labels: 3
17
1